Document ID: 32005D0686

KOMISIJAS LĒMUMS
(2005. gada 22. jūlijs),
ar kuru dažām dalībvalstīm piešķir atbrīvojumus attiecībā uz statistiku, kas jāapkopo par 2003., 2004. un 2005. pārskata gadu atbilstīgi Komisijas Regulai (EK) Nr. 753/2004
(izziņots ar dokumenta numuru K(2005) 2773)
(Autentiski ir tikai teksti angļu, franču, grieķu, igauņu, itāliešu, latviešu, lietuviešu, maltiešu, nīderlandiešu, ungāru, vācu, zviedru un valodā)
(Dokuments attiecas uz EEZ)
(2005/686/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 22. aprīļa Regulu (EK) Nr. 753/2004, ar ko īsteno Eiropas Parlamenta un Padomes Lēmumu Nr. 1608/2003/EK par Kopienas zinātnes un tehnoloģijas statistikas izstrādāšanu un pilnveidošanu (1), un jo īpaši tās pielikuma 1. un 2. iedaļu,
tā kā:
(1)
Regulā (EK) Nr. 753/2004 ir ietverts pamatprincipu - kopīgu standartu, definīciju un klasifikāciju - kopums Kopienas zinātnes un tehnoloģijas statistikas apkopošanai, lai no dalībvalstīm iegūtu augstas kvalitātes statistikas rezultātus, kuri ir saskaņā ar šiem standartiem, definīcijām un klasifikāciju.
(2)
Regulas (EK) Nr. 753/2004 pielikuma 1. iedaļas 3. punktā paredzēts, ka, ciktāl ir vajadzīgi nozīmīgi pielāgojumi valsts statistikas sistēmā, Komisija var piešķirt dalībvalstīm atbrīvojumus attiecībā uz statistiku par pētniecību un attīstību, kuru apkopo par pirmo, t.i., 2003. pārskata gadu. Ļoti īpašos apstākļos šo atbrīvojuma laiku var pagarināt attiecībā uz dažu mainīgo lielumu sadalījumu pēc reģioniem.
(3)
Regulas (EK) Nr. 753/2004 pielikuma 2. iedaļas 3. punktā paredzēts, ka ciktāl ir vajadzīgi nozīmīgi pielāgojumi valsts statistikas sistēmā, Komisija var piešķirt dalībvalstīm atbrīvojumus attiecībā uz statistiku par valsts budžeta apropriācijām vai izdevumiem pētniecībai un attīstībai (GBAORD), kuru apkopo par pirmo, t.i., 2004. pārskata gadu.
(4)
Šādus atbrīvojumus ir pieprasījušas Beļģijas, Igaunijas, Grieķijas, Francijas, Īrijas, Itālijas, Latvijas, Lietuvas, Luksemburgas, Ungārijas, Maltas, Nīderlandes, Austrijas, Zviedrijas un Apvienotās Karalistes attiecīgās iestādes.
(5)
Saskaņā ar Komisijas (Statistikas biroja) saņemto informāciju attiecīgo dalībvalstu pieprasījumi iesniegti tādēļ, ka tām jāizdara nozīmīgas izmaiņas to statistikas sistēmā.
(6)
Tādēļ pieprasītie atbrīvojumi jāpiešķir,
IR PIEŅĒMUSI ŠO LĒMUMU.
1. pants
Beļģijai, Igaunijai, Grieķijai, Francijai, Īrijai, Itālijai, Latvijai, Lietuvai, Luksemburgai, Ungārijai, Maltai, Nīderlandei, Austrijai, Zviedrijai un Apvienotajai Karalistei tiek piešķirti šā lēmuma pielikumā noteiktie atbrīvojumi.
2. pants
Šis lēmums ir adresēts Beļģijas Karalistei, Igaunijas Republikai, Grieķijas Republikai, Francijas Republikai, Īrijai, Itālijas Republikai, Latvijas Republikai, Lietuvas Republikai, Luksemburgas Lielhercogistei, Ungārijas Republikai, Maltas Republikai, Nīderlandes Karalistei, Austrijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2005. gada 22. jūlijā

Labels: 19
7
12
18
15